
Επικροτούμε  .... 


Πρόσφατα  είδε  το  φως  της  δημοσιότητας  είδηση,  ότι  το  Υπουργείο  Παιδείας 
αποφάσισε  σε  πρώτο  βήμα,  την  εισαγωγή  της  τουρκικής  γλώσσας  σε  τρία  σχολεία 
Μέσης  Εκπαίδευσης,  ως  μάθημα  επιλογής. 

Θέλουμε  να  χαιρετίσουμε  αυτή  την  ενέργεια  της  Κυβέρνησης  Κληρίδη  και  να 
εκφράσουμε  την  ευχή  ότι,  στο  όχι  πολύ  απομακρυσμένο  μέλλον,  η  τουρκική 
γλώσσα,  δε  θα  αποτελεί  απλώς  δικαίωμα  επιλογής  ανάρια  σε  άλλες  ξένες 
γλώσσες,  αλλά  η  εκμάθηση  της  θα  αποτελεί  μέρος  των  σχολικών  προγραμμάτων. 

Δεν  είναι  λίγες  οι  φορές  που  στις  μισαλλόδοξες,  εθνικιστικές  και  διχοτομικές 
ενέργειες  του  κ.  ΟεηΚώ^,  αντιπαραθέτουμε  τις  αντίστοιχες  δικές  μας.  Όμως,  είναι 
καιρός,  τις  δικές  μας  ενέργειες  να  ευθυγραμμίσουμε  με  τους  δικούς  υαο  στόγουσ 
χωρίς  να  μπαίνουμε  στον  πειρασμό  "να  απαντήσουμε  με  το  δικό  του  νόμισμα"  στον 
κ.  ενισχύοντας  έτσι  άθελα  μας,  τις  δικές  του  διχοτομικές  ενέργειες. 

Οι  προσπάθειες  του  επίσημου  Κράτους,  κατατείνουν  μέχρι  και  αυτής  της 
στιγμής,  στην  εξεύρεση  μιας  ομοσπονδιακής  λύσης,  όπου  τα  δυό  μεγαλύτερα 
συνθετικά  στοιχεία  της  Κυπριακής  κοινωνίας,  δε  θα  ζουν  στα  στεγανά  της 
μισαλλοδοξίας  και  του  διαχωρισμού.  Μ  αυτή  την  προοπτική  θάπρεπε  οι  ενέργειες 
του  Κράτους  αλλά  και  των  πολίτώ'ν,'γα. στρέφονται  προς  την  πλευρά  της  επούλωσης 
και  όχι  της  ανάξεσης  πληγών,  καθώς  και  την  κατεύθυνση  της  κατανόησης  και  της 
συνεννόησης,  χωρίς  να  αφήνεται  το  όραμα  και  ή  προοπτική  να  καταπνίγονται  ή  να 
συνθλίβονται  από  παρορμητικές  αντικρύσεις,  στις  οποίες  συρόμαστε,  είτε  από  τις 
δικές  μας  εθνικιστικές  εξάρσεις  είτε  από  τις  καλοστημένες  διχοτομικές  παγίδες  του  κ. 
ΘβηΜαε. 

V 

Η  εκμάθηση  της  τουρκικής  γλώσσας  είναι  σε  προοπτική  μια  ενέργεια  προς  τη 
σωστή  κατεύθυνση,  που  αποδυναμώνει  την  επιχειρηματολογία  του  κ.  - 

πρόσφατα  και  του  Τούρκου  Υφυπουργού  κ.  ΟϋΙ  -  περί  του  αδυνάτου  της  συμβίωσης 
-των  δυο  κοινοτήτων. 

Επισημαίνεται  ότι  η  εκμάθηση  μιας  γλώσσας,  δεν  αποτελεί  απλώς  μέσο 
διευκόλυνσης  της  συνεννόησης  των  ανθρώπων  αλλά  ταυτόχρονα  βοηθά  και  στην 
αναγνώριση  της  νοοτροπίας  ενός  λαού,  σημαντική  προϋπόθεση  στο  θέμα 
καταν,όησης/επικοινωνίας. 

Ιδιαίτερα  σε  μας,  όπου  κάθε  τι  το  τουρκικό,  βαρύνεται  με  μια  πρόσφατη 
εισβολή  και  συνεχιζόμενη  κατοχή,  ενώ  προηγήθηκε  μια  κατοχή  της  χώρας  μας 
τριών  αιώνων,  η  σωστή  αυτή  ενέργεια,  θα  μπορούσε  να  αποτελέσει  την  απαρχή 
δημιουργίας  των  προϋποθέσεων  για  επικοινωνία,  που  τόσο  έλειψε  ανάμεσα  στις 
δυο  κοινότητες  τις  τέσσερεις  τελευταίες  δεκαετίες. 

